[bookmark: _GoBack]CONVENI ENTRE L’ASSOCIACIÓ COLLA SARDANISTA CIM D’ESTELA I L’AJUNTAMENT DE BERGA PER AL PERÍODE 2020-2023

A Berga, XXXX del 2020


REUNITS

Per una banda, la Sra. Montserrat Venturós Villalba, com a Alcaldessa de l’Ajuntament de Berga (XXXXXXX) degudament autoritzada per aquest acte d’acord amb l’article 53.1 a) del Text Refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d’abril.

I per l’altra part, el senyor José Antonio Benavides Peña amb DNI XXXXXXXXX com a President de l’Associació Colla Sardanista Cim d’Estela, segons acord de 27 de gener de 2018, amb NIF V59500884; entitat inscrita al registre municipal d’associacions i entitats de l’Ajuntament de Berga i al Registre d’associacions de la Generalitat de Catalunya núm. 9040.

Ambdues parts es reconeixen mútuament poders i facultats suficients per formalitzar el present conveni.

EXPOSEN

1. L’Associació Colla Sardanista Cim d’Estela és una entitat sense ànim de lucre que té per objectiu i finalitat promocionar i organitzar activitats pel foment de la cultura popular i la Sardana a Berga. Que la colla sardanista té com a fins de l’associació, la promoció d’activitats sardanistes, l’organització i desenvolupament de les mateixes, i la informació i divulgació de les esmentades activitats.

2. Que l’Ajuntament de Berga comparteix els objectius de l’entitat, valora molt positivament totes les activitats sardanistes que s’organitzen per part de l’entitat Colla Sardanista Cim d’Estela i la tasca realitzada en el foment de la cultura popular i tradicional catalana a la ciutat, contribuint al reconeixement i foment de la sardana, dansa popular catalana reconeguda com a element festiu patrimonial d’interès nacional, inscrita des del 2010 al Catàleg del Patrimoni Festiu de Catalunya per part de la Generalitat de Catalunya.

3. Que l’Ajuntament de Berga desenvolupa algunes activitats sardanistes dins el calendari festiu anual, bàsicament audicions de sardanes, que encaixen i es complementen amb el programa que desenvolupa l’entitat Colla Sardanista Cim d’Estela.

4. Que l’Ajuntament de Berga en exercici de la competència reconeguda a de la Llei 7/1985 LRBRL, segons l’article 25.2.m, promoció de la cultura i equipaments culturals. I competència segons el que preveu la Llei 2/1993,  de
5 de març, de foment i protecció de la cultura popular i tradicional i de l’associacionisme cultural; segons l’article 3, les administracions públiques de Catalunya han de fomentar la cultura popular i tradicional catalana en llur àmbit territorial.  A aquest  efecte,  les administracions públiques han de fomentar   i

conservar les manifestacions de la cultura popular i tradicional i donar suport a les entitats que les mantenen i difonen, entre altres.

5. Ambdues parts consideren adient la formalització d’aquest conveni, reconeixent-se mútua i recíprocament la capacitat legal necessària per a l’atorgament d’aquest document, i d’acord amb les següents clàusules.

CLÀUSULES

Primera.- Objecte del conveni.

És objecte d’aquest conveni fixar les normes per les quals es regula l’ajut econòmic i organitzatiu, si s’escau, que l’Ajuntament promocionarà a la Colla Sardanista Cim d’Estela, per tal de portar a terme el projecte destinat al foment i la promoció de la cultura popular i de la Sardana a Berga, per mitjà de l’organització d’activitats o col·laboracions sardanistes durant la vigència del present conveni.


Segona.- Finançament (import i justificació).

Per tal de donar compliment a l’objectiu d’aquest conveni, l’Ajuntament destinarà i efectuarà un pagament a favor de l’entitat, sempre que aquest no representi més del 50% del cost del conjunt de les activitats subvencionades.

S’estableix una aportació d’un import màxim de 3.000,00€ impostos inclosos, a atorgar a l’entitat anualment durant la vigència del present conveni. La despesa s’imputarà a la partida del pressupost general de la corporació, per a l’exercici 2020 la partida 07 33001 48007. La resta d’anualitats quedaran condicionades a l’aprovació del pressupost per part de l’Ajuntament de Berga i a l’existència de crèdit adequat i suficient.

L’entitat haurà de justificar les activitats objecte de la subvenció amb l’aportació de factures, minutes i la resta de justificants de les despeses efectuades pel beneficiari, així com la memòria justificativa segons el model normalitzat. L’entitat també haurà d’aportar els comprovants d’estar al corrent de les obligacions tributàries i de la Seguretat Social.

D’acord amb l’article 17 de la Llei 38/2003, de 17 de novembre, general de subvencions, aquesta subvenció serà compatible amb qualsevol altra per la mateixa finalitat, sempre i quan l’import màxim concedit no superior el total de les activitats subvencionades. Així mateix, no es preveu la possibilitat d’efectuar pagaments anticipats i abonaments a compte.

En el cas que no es produís la correcta justificació de la subvenció l’Ajuntament podrà requerir el reintegrament total o parcial de la subvenció atorgada així com procedir a l’aplicació del règim de sancions i infraccions previst a la Llei 38/2003, de 17 de novembre, General de Subvencions.

Aquesta justificació s’haurà de dur a terme anualment com a màxim a data de 15 de desembre de l’any corresponent.


Tercera.- Compromisos i responsabilitats de les parts.

a) Compromisos de la l’Associació Colla Sardanista Cim d’Estela.

1. Potenciar la cultura popular catalana, en especial la Sardana organitzant i col·laborant en activitats sardanistes a la nostra ciutat i participant d’activitats sardanistes arreu del territori.

2. Cada any l’entitat aportarà una proposta i calendari de programació d’activitats; la regidora de l’àrea de cultura de l’Ajuntament de Berga hi donarà el vist i plau. Un cop consensuat, aquest calendari serà vinculant per ambdues parts. Els possibles canvis que hi puguin haver en el calendari, seran informats a l’àrea de Cultura de l’Ajuntament de Berga per tal de poder pactar qualsevol variació de programació o de la quantitat a percebre si l’activitat no s’efectués.

3. Als efectes d’aquest conveni, s’entendrà per proposta de programació i calendari de les activitats aquelles detallades en la memòria aportada per l’entitat, que com a mínim inclourà, excepte que per causes de força major no es poguessin desenvolupar, els següents actes:

· El Concurs Nacional de Colles Sardanistes, coincidint amb el dia dels Quatre Fuets
· La Trobada Infantil de Colles Sardanistes
· L’Aplec de la Sardana, habitualment el primer diumenge de setembre
· El curset d’ensenyament de sardanes, entorn als mesos de febrer a abril
· Curset d’ensenyament dels punts lliures de la Sardana Corpus a Berga
· Dues audicions de sardanes a la ciutat

La concreció de les dates i de les ubicacions de cada activitat pot variar, segons s’acordi entre les parts.

4. Anualment l’entitat aportarà el projecte o memòria anual prevista, que inclourà el calendari i programa d’activitats consensuat (referits en els punts 2 i 3), junt amb el pressupost previst, amb indicació de l’equivalent econòmic del que suposa assumir l’organització d’activitats previstes. L’entitat l’haurà de trametre, a través d’instància genèrica electrònica, a les àrees d’Intervenció i Cultura de l’Ajuntament de Berga.

5. L’entitat assumirà les despeses motivades de la confecció de la publicitat, indicant, així mateix, la col·laboració i promoció de l’Ajuntament de Berga (mitjançant logotip). Per la seva banda, l’Ajuntament de Berga també podrà fer publicitat i difusió d’aquestes activitats en els mitjans que consideri idonis.

6. Que l’entitat col·laborarà en les audicions de sardanes que organitzi i programi l’Ajuntament de Berga, habitualment coincidint amb dates assenyalades del calendari festiu anual.

7. El beneficiari se sotmet a aquelles obligacions que preveu i estableix la normativa aplicable sobre subvencions Llei 38/2003, de 17 de novembre, General de Subvencions.

b) Compromisos de l’Ajuntament.

1. L’Ajuntament de Berga s’obliga a destinar i subvencionar amb la quantitat total de 3.000,00 €, impostos inclosos, a satisfer anualment durant la vigència  del

present conveni, a la Colla sardanista Cim d’Estela per l’execució de la programació prèviament pactada.

2. L’Ajuntament cedirà l’ús gratuït de l’equipament de la Sala Casino o vestíbul, sempre que sigui possible per disponibilitat i per compatibilitat amb altres activitats, per tal de dur a terme el curset d’ensenyament de sardanes durant els mesos de febrer a abril, o les dates que s’acordin en cada anualitat. L’àrea de cultura informarà al beneficiari sobre la disponibilitat de l’equipament. També es cedirà l’ús gratuït de la via pública o altres equipaments que s’hagin consensuat per la realització de les activitats objecte del conveni, segons el calendari acordat en cada anualitat.

3. L’Ajuntament aportarà un trofeu al Concurs Nacional de Colles Sardanistes i cedirà l’ús de la megafonia instal·lada en motiu de les festes del Corpus a la Plaça Viladomat el diumenge dels Quatre Fuets.

4. L’Ajuntament de Berga es compromet a incloure el Concurs Nacional de Colles Sardanistes dins de la programació de La Patum, incloent-la al programa de les festes de Corpus i fent-ne difusió com un acte més dins de la programació de la Patum. També es compromet a assumir la despesa d’elaboració i impressió d’un programa o fullet específic de les audicions de sardanes en motiu de La Patum.

5. En relació al referenciat en els punts 3 i 4 anteriors; l’Ajuntament de Berga realitzarà diverses prestacions a favor de l’Associació Colla Sardanista Cim d’Estela en relació als actes esmentats, prestacions que es realitzaran en el marc d’una contractació de serveis o subministraments que en el cas del Concurs Nacional de Colles Sardanistes, que es realitza coincidint amb el dia dels Quatre fuets, serà en el marc d’una contractació més àmplia que inclou altres actes de La Patum.

D’altra banda, l’ajuntament assumirà les despeses corresponents al personal municipal involucrat per l’efectiva prestació dels serveis i subministres esmentats així com per a la correcta realització dels diversos actes previstos en el marc del conveni (personal d’Alcaldia, Serveis Tècnics Municipals incloent Brigada, Policia Local i personal de Cultura). La disponibilitat de d’equipaments públics o l’ocupació de la via pública, segons els espais públics concretats per a cada activitat, o aquells que es determinin entre ambdues parts.

En aquest sentit, tot seguit s’aporta una quantificació de les prestacions esmentades, amb un import econòmic anual total aproximat segons comparativa d’altres despeses realitzades els anys 2018 i 2019:

	PRESTACIONS A FAVOR DE L’ASSOCIACIÓ COLLA SARDANISTA CIM D’ESTELA PER PART DE L’AJUNTAMENT DE BERGA
	IMPORT ECONÒMIC TOTAL (€)*

	Adquisició d’un trofeu pel Concurs Nacional de Colles Sardanistes
	
52,62 €

	Despeses derivades de la difusió i publicitat del programa de sardanes de La Patum (fullet d’actes +
% programa)
	

250,00 €

	Despeses en megafonia del Concurs de colles sardanistes, coincidint amb el dia dels Quatre fuets
	
250,00 €

	Dedicació personal municipal: àrees d’Alcaldia, Serveis Tècnics Municipals –Brigada, Policia Local i
	
3.440,06 €



	Cultura. (talls de vials, muntatge escenaris, i cessió de cadires)
	

	Ocupació via pública pel Concurs de Colles sardanistes, la Trobada infantil, l’Aplec de la sardana, dues audicions a la via pública
5,00€/dia x 5 dies
	

25,00 €

	Cessió del vestíbul del Teatre Municipal pel curs d’ensenyament de sardanes
	0 €

	Assegurança de responsabilitat
	125,00 €

	TOTAL
	4.142,68 €


*En base als preus de mercat satisfets de les anualitats 2018 i 2019.


6. Qualsevol altra petició per part de la Colla sardanista Cim d’Estela no recollida en aquest conveni es considerarà extraordinària i, en conseqüència, convenientment analitzada per l’Ajuntament de Berga abans de pronunciar-se sobre la seva acceptació o denegació.

7. L’Ajuntament de Berga complirà amb allò que disposa l’article 14 de la Llei 29 de desembre, de transparència, accés a la informació i bon govern així com allò que estableix l’article 20.8 de la Llei 38/2003, de 17 de novembre, General de Subvencions.


Quarta.- Vigència del conveni.

Aquest conveni tindrà vigència des de la data de la seva signatura fins a 31 de desembre de 2023.

Cinquena.- Causes i formes d’extinció.

El present conveni s’extingirà pel transcurs del seu període de vigència.

Així mateix el conveni es podrà resoldre per qualsevol de les causes següents:

1. Mutu acord de les parts manifestat per escrit.
2. L’incompliment de les obligacions i compromisos assumits per alguna de les parts.
3. Per decisió judicial declaratòria de la nul·litat del conveni.
4. Per qualsevol altra causa de les generals establertes, així com altres de previstes en la legislació vigent.

Sisena.- Mecanismes de seguiment, vigilància i control de l’execució del conveni i dels compromisos adquirits.

Pel seguiment i coordinació de les accions previstes en el present conveni es crea una comissió de seguiment integrada per 2 membres de cada una de les parts signants.

Per part de l’Ajuntament de Berga: la tècnica auxiliar de Cultura i la regidora delegada de l’àrea de Cultura (o persona en qui es delegui).
Per part dels la Colla Sardanista Cim d’Estela: el president de l’entitat i tresorer (o persona en qui es delegui).

Aquesta comissió actuarà, segons el règim de funcionament que la mateixa comissió ha d’establir, amb els objectius de donar compliment al conveni, resoldre les qüestions sobre la seva interpretació o modificació, si s’escau, i fer un seguiment periòdic del seu desenvolupament.

Aquesta comissió es reunirà sempre que una de les dues parts ho sol·liciti i, com a mínim, un cop a l’any.

Setena.- Responsabilitats en cas d’incompliment dels compromisos establerts en aquest conveni.

Els possibles canvis que hi puguin haver en el calendari, seran notificats a l’àrea de cultura de l’Ajuntament de Berga per tal de poder pactar de forma amistosa una variació en la programació inicialment prevista o bé, en el cas que no pogués realitzar-se l’activitat, caldrà establir una variació de la quantitat a percebre.

L’incompliment de les obligacions derivades d’aquest conveni per qualsevol de les parts facultarà l’altra per demanar el rescabalament de danys i indemnitzacions dels perjudicis que s’hagin pogut causar conforme el que es refereix la legislació vigent.

Vuitena.- Resolució de conflictes i jurisdicció competent.

El present conveni té naturalesa administrativa i es formalitza d’acord amb els articles 47-53 de la Llei 20/2015, d’1 d’octubre, de règim jurídic del sector públic.

Les parts es comprometen a resoldre de manera amistosa qualsevol desacord que pugui sorgir en el desenvolupament d’aquest conveni. En cas que no s’arribi a cap acord, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de Catalunya de conformitat amb el que disposa l’article 46·1 de la Llei 29/1998, de 13 de juliol, reguladora de la Jurisdicció Contenciosa Administrativa.

I com a prova de conformitat les parts signen per duplicat el present document, i rúbriques a tots els fulls i annexes estesos en una sola plana, en el lloc i data indicats a l’encapçalament.




Per part de l’Ajuntament de Berga	Per    part    de    l’Associació   Colla
Sardanista Cim d’Estela




Sra. Montse Venturós Villalba	Sr. José Antonio Benavides Peña Alcaldessa	President

